Anexa I

CRITERII DE ELIGIBILITATE PENTRU PROIECTELE DEPUSE SPRE FINANŢAREA CONSILIULUI LOCAL AL MUNICIPIULUI TIMIŞOARA CU EXCEPŢIA PROIECTELOR DEPUSE ÎN BAZA HG49/2003 CARE PREVEDE PROPRIILE CRITERII DE ELIGIBILITATE ŞI EVALUARE

Toate proiectele depuse spre finanţarea Consiliului Local în termen vor fi examinate. Dintre acestea vor fi supuse evaluării numai solicitările care întrunesc următoarele criterii de selecţie:
1. Formularele de aplicaţie trebuie completate concis, în format electronic, în relevanţă cu datele cerute la fiecare capitol şi subcapitol şi depuse la Registratura Primăriei, cam 13.
2. Nu vor fi luate în considerare proiectele cu documentaţia incompletă, nesemnate şi neştampilate, care nu folosesc formularele standard sau care au fost depuse după termenul limită anunţat.

3. Instituţiile/ organizaţiile/ asociaţiile/ fundaţiile care au conturile bancare blocate, care nu au respectat obiectivele unui proiect finanţat anterior de Consiliul Local al Municipiului Timişoara sau care au prezentat declaraţii inexacte nu vor fi luate în considerare.
4. Fiecare instituţie/ organizaţie/ asociaţie/ fundaţie poate depune spre finanţarea Consiliului Local al Municipiului Timişoara cel mult trei proiecte, cu excepţia instituţiilor aflate în finanţarea Consiliului Local al Municipiului Timişoara (Casa de Cultură a Municipiului, Filarmonica „Banatul”, Teatrul de Stat „Csiky Gergely”, Teatrul German de Stat)
5. Fiecare instituţie/ organizaţie/ asociaţie/ fundaţie trebuie să aibă contribuţie financiară proprie în proiect.
6. În cazul în care membrii Comisiei pentru cultură, ştiinţă, învăţământ, sănătate, protecţie civilă, turism, ecologie, sport şi culte au neclarităţi cu privire la proiectele depuse spre finanţare, pot cere informaţii din partea celor care le-au depus, dacă consideră că acest lucru poate contribui la îmbunătăţirea procesului de selecţie.
